Euroopa Liidu Teataja L 178 , 12/07/1994 Lk 0066 - 0068

Soomekeelne eriväljaanne: Peatükk 3 Köide 59 Lk 0031

Rootsikeelne eriväljaanne: Peatükk 3 Köide 59 Lk 0031



Nõukogu direktiiv 94/28/EÜ, 23. juuni 1994, millega nähakse ette põhimõtted seoses zootehniliste ja genealoogiliste nõuetega, mida kohaldatakse loomade, nende sperma, munarakkude ja embrüote impordi suhtes kolmandatest riikidest, ning muudetakse direktiivi 77/504/EMÜ tõupuhaste aretusveiste kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: tõupuhaste loomade pidamine on üldiselt osa tavapärasest põllumajandustegevusest; see kujutab endast põllumajandusega tegeleva elanikkonna ühte sissetulekuallikat; tõupuhtad loomad on elusloomadena hõlmatud asutamislepingu II lisa loetelusse; ühenduse tasandil on koostatud ühtlustatud eeskirjad zootehniliste ja genealoogiliste nõuete kohta ühendusesiseses kaubanduses või kõigi loomade, eelkõige veiste, sigade, lammaste ja kitsede ning hobuste turustamisel; sellega seoses on nõukogu võtnud vastu 25. juuli 1977. aasta direktiivi 77/504/EMÜ (tõupuhaste aretusveiste kohta), [4] 19. detsembri 1988. aasta direktiivi 88/661/EMÜ (aretussigade suhtes kohaldatavate zootehniliste standardite kohta), [5] 30. mai 1989. aasta direktiivi 89/361/EMÜ (tõupuhaste aretuslammaste ja -kitsede kohta), [6] 26. juuni 1990. aasta direktiivi 90/427/EMÜ (zootehniliste ja genealoogiliste nõuete kohta ühendusesisesel kauplemisel hobuslastega) [7] ning 25. märtsi 1991. aasta direktiivi 91/174/EMÜ (millega nähakse ette zootehnilised ja sugupuunõuded tõupuhaste loomade turustamise suhtes) [8] ; tõupuhta karja pidamise ratsionaalse arengu tagamiseks ja seega selle sektori tootlikkuse suurendamiseks tuleks ühenduse tasandil ette näha loomade, nende sperma, munarakkude ja embrüote kolmandatest riikidest importimise suhtes kohaldatavate zootehniliste ja genealoogiliste nõuetega seotud põhimõtted; tuleks ette näha, et nõukogu 10. detsembri 1990. aasta direktiivi 90/675/EMÜ (millega nähakse ette ühendusse kolmandatest riikidest saabuvate toodete veterinaarkontrolli korraldamise põhimõtted) [9] ja nõukogu 15. juuli 1991. aasta direktiivi 91/496/EMÜ (millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted) [10] kohaldatakse ka käesolevas direktiivis osutatud loomade ja toodete suhtes; komisjonile tuleks anda ülesanne võtta rakendusmeetmed teatavates tehnilist laadi valdkondades, ON VASTU VÕTNUD KÄESOLEVA DIREKTIIVI: Artikkel 1 1. Käesoleva direktiiviga nähakse ette loomade, nende sperma, munarakkude ja embrüote kolmandatest riikidest importimise zootehniliste ja genealoogiliste nõuetega seotud põhimõtted, mida käsitletakse direktiivides 77/504/EMÜ, 88/661/EMÜ, 89/361/EMÜ, 90/427/EMÜ ja 91/174/EMÜ ning nende direktiivide ühenduse rakendusotsustes. 2. Käesolevat direktiivi kohaldatakse ilma, et see piiraks veterinaareeskirjade kohaldamist, mida kohaldatakse lõikes 1 osutatud loomade, nende sperma, munarakkude ja embrüote kolmandatest riikidest importimise suhtes. 3. Käesolev direktiiv ei mõjuta: - eeskirjade kohaldamist teatavate hormonaalse või türostaatilise toimega ainete või beeta-agonistide suhtes loomakasvatuses, - lõikes 1 osutatud loomade, sperma, munarakkude ja embrüote importi teaduslikeks või tehnilisteks eksperimentideks, mis toimuvad pädevate asutuste kontrolli all. 4. Lõikes 1 osutatud loomade, sealhulgas ka lõikes 1 käsitlemata loomade, nende munarakkude ja embrüote importi võib keelata, piirata või vältida ainult käesolevast direktiivist tulenevatel zootehnilistel või genealoogilistel põhjustel. Lõikes 1 osutamata loomade sperma impordi suhtes kohaldatakse kuni ühenduse eeskirjade vastuvõtmiseni siseriiklikke zootehnilisi ja genealoogilisi eeskirju. Artikkel 2 1. Käesolevas direktiivis kasutatakse järgmisi mõisteid: ametiasutused — iga organisatsioon, loomakasvatusorganisatsioon, tõuarendusühing, eraettevõte või ametialane teenistus, mis on asjaomase liigi ja/või tõu puhul heaks kiidetud pidama tõuraamatut või registrit kooskõlas direktiividega 77/504/EMÜ, 88/661/EMÜ, 88/361/EMÜ, 90/427/EMÜ ja 91/174/EMÜ. 2. Lisaks sellele a) kohaldatakse vastavalt vajadusele direktiivide 77/504/EMÜ, 88/661/EMÜ ja 91/174/EMÜ artiklis 1 ning direktiivide 88/361/EMÜ ja 90/427/EMÜ artiklis 2 sätestatud mõisteid; b) kombineeritud nomenklatuuri [11] kohaldamisel tõupuhtad aretushobused — registreeritud hobused, välja arvatud ruunad. Artikkel 3 1. Artiklis 12 sätestatud korras koostatakse käesoleva direktiivi jaoks seoses artikli 1 lõikes 1 osutatud loomade ja toodetega ja iga kolmanda riigi kohta heakskiidetud ametiasutuste loetelu seoses asjaomaste liikide ja/või tõuga. 2. Lõikega 1 ette nähtud loetelusse kandmiseks peab kolmanda riigi ametiasutus: a) olema kantud kolmanda riigi ametiasutuste poolt koostatud loetelusse ning teatatud komisjonile ja liikmesriikidele; b) iga liigi ja/või tõu puhul vastama asjaomastele ühenduse õigusaktidega sätestatud nõuetele ühenduses heakskiidetud ametiasutustele, eriti: - tõuraamatutesse või registritesse kandmise suhtes kohaldatavatele sätetele, - loomade tõuaretuseks vastuvõetavaks tunnistamise suhtes kohaldatavatele sätetele, - loomade sperma, munarakkude ja embrüote kasutamise suhtes kohaldatavatele sätetele, - jõudluse kontrollimiseks ja loomade aretusväärtuse hindamiseks kasutatavatele meetoditele; c) alluma kolmanda riigi järelevalvetalituse pistelisele kontrollile; d) kohustuma kandma või registreerima oma tõuraamatutesse või registritesse loomi, spermat, munarakke ja embrüoid ning nende kasutamise tulemusena saadud artikli 1 lõikes 1 osutatud loomi, kes pärinevad asjaomase liigi ja/või tõuga tegelevast ametiasutusest, mis on ühenduse õigusaktide kohaselt heaks kiidetud. 3. Lõikes 1 osutatud loetelu võib muuta artiklis 12 sätestatud korras. 4. Käesolevast artiklist, eriti lõike 2 punktist d tulenevad rakenduseeskirjad võetakse vajadusel vastu artiklis 12 sätestatud korras. Artikkel 4 Importimiseks peavad artiklis 1 osutatud loomad: - olema kantud tõuraamatusse või registreeritud registris, mida peab artikli 3 lõikes 1 osutatud loetelus nimetatud ametiasutus, - omama põlvnemis- ja zootehnilist tunnistust, mis koostatakse artiklis 12 sätestatud korras, - omama tõendeid, et nad kantakse ühenduse tõuraamatusse või registreeritakse registris vastavalt üksikasjalikele eeskirjadele, mis kehtestatakse artiklis 12 sätestatud korras. Artikkel 5 Importimiseks peab artiklis 1 osutatud sperma: - pärinema loomalt, kes on kantud tõuraamatusse või registreeritud registris, mida peab üks artikli 3 lõikes 1 osutatud loeteludes näidatud ametiasutustest, - pärinema loomalt, kes on läbinud jõudluskontrolli ja saanud aretusväärtuse hinnangu, mis määratakse artiklis 12 sätestatud korras ja seoses sellega ühenduse eeskirjadega ette nähtud põhimõtete alusel, - omama põlvnemis- ja zootehnilist tunnistust, mis koostatakse artiklis 12 sätestatud korras. Artikkel 6 Importimiseks peavad artiklis 1 osutatud loomade munarakud: - pärinema loomalt, kes on kantud tõuraamatusse või registreeritud registris, mida peab üks artikli 3 lõikes 1 osutatud loeteludes näidatud ametiasutustest, - omama põlvnemis- ja zootehnilist tunnistust, mis koostatakse artiklis 12 sätestatud korras. Artikkel 7 Importimiseks peavad artiklis 1 osutatud embrüod: - pärinema loomalt, kes on kantud tõuraamatusse või registreeritud registris, mida peab üks artikli 3 lõikes 1 osutatud loeteludes näidatud ametiasutustest, - omama põlvnemis- ja zootehnilist tunnistust, mis koostatakse artiklis 12 sätestatud korras. Artikkel 8 Liikmesriigi taotlusel, millele on lisatud vajalikud põhjendused, või omal algatusel võib komisjon artiklis 12 sätestatud korras sätestada zootehnilisi ja genealoogilisi lisanõudeid teatud loomade, nende sperma, munarakkude ja embrüote importimiseks kolmandatest riikidest, et arvestada selliste kolmandate riikide konkreetset olukorda. Artikkel 9 1. Direktiivi 91/496/EMÜ kohaldatakse artikli 1 lõikes 1 osutatud loomade suhtes. 2. 10. detsembri 1990. aasta direktiivi 90/675/EMÜ kohaldatakse artikli 1 lõikes 1 osutatud sperma, munarakkude ja embrüote suhtes. 3. Käesolevast artiklist tuleneva zootehnilise kontrolli tarvis võetakse artiklis 12 sätestatud korras vastu konkreetsed üksikasjalikud rakenduseeskirjad, vastavalt vajadusele ja siis, kui vajadus tekib. Artikkel 10 Artikli 3 lõikes 1 osutatud loetelude ning artiklitega 4, 5, 6 ja 7 ette nähtud nõuete koostamiseks korraldavad komisjoni ja liikmesriikide eksperdid kohapealseid kontrolle. Sellise kontrolli eest vastutavad liikmesriikide eksperdid määrab ametisse komisjon liikmesriikide ettepanekul. Kontrollid korraldatakse ühenduse nimel, mis kannab ka sellega seotud kulud. Nende kontrollide sagedus ja korraldus määratakse artiklis 12 sätestatud korras. Artikkel 11 Käesolevaga muudetakse direktiivi 77/504/EMÜ järgmiselt: - artikli 2 teises taandes, artikli 3 teises lõikes ja artiklis 5 asendatakse sõna "embrüod" sõnadega "munarakud ja embrüod". Artikkel 12 Käesolevas artiklis sätestatud korra kasutamisel tegutseb otsusega 77/505/EMÜ [12] moodustatud alaline zootehnikakomitee vastavalt direktiivi 88/661/EMÜ artiklis 11 sätestatud eeskirjadele. Artikkel 13 1. Liikmesriigid jõustavad käesoleva direktiivi täitmiseks vajalikud õigusnormid 1. juulil 1995. Nad teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti. 3. Käesolevas direktiivis osutatud normide rakendamiseni kohaldatakse asjaomaseid siseriiklikke eeskirju kooskõlas asutamislepingu üldsätetega. Artikkel 14 Käesolev direktiiv jõustub Euroopa Ühenduste Teatajas avaldamise päeval. Artikkel 15 Käesolev direktiiv on adresseeritud liikmesriikidele. Luxembourg, 23. juuni 1994 Nõukogu nimel eesistuja G. Moraitis [1] EÜT C 306, 11.11.1993, lk 11. [2] EÜT C 20, 24.1.1994, lk 518. [3] EÜT C 127, 7.5.1994, lk 7. [4] EÜT L 206, 12.8.1977, lk 8. Direktiivi on viimati muudetud direktiiviga 91/174/EMÜ (EÜT L 85, 5.4.1991, lk 37). [5] EÜT L 382, 31.12.1988, lk 36. [6] EÜT L 153, 6.6.1989, lk 30. [7] EÜT L 224, 18.8.1990, lk 55. [8] EÜT L 85, 5.4.1991, lk 37. [9] EÜT L 373, 31.12.1990, lk 1. Direktiivi on viimati muudetud määrusega (EMÜ) nr 1601/92 (EÜT L 173, 27.6.1992, lk 13). [10] EÜT L 268, 24.9.1991, lk 56. Direktiivi on viimati muudetud otsusega 92/438/EMÜ (EÜT L 243, 25.8.1992, lk 27). [11] Nõukogu 23. juuli 1987. aasta määruse (EMÜ) nr 2658/87 (mis käsitleb tariifi- ja statistikanomenklatuuri ja ühist tollitariifistikku) I lisa, viimati muudetud määrusega (EMÜ) nr 3080/93 (EÜT L 277, 10.11.1993). [12] EÜT L 206, 12.8.1977, lk 11. --------------------------------------------------